钦定古今图书集成/明伦汇编/氏族典/第045卷 > 《廖用贤尚友录》 > 郗夔
## 钦定古今图书集成/明伦汇编/氏族典/第045卷 > 《廖用贤尚友录》 > 郗夔

按《山西通志》：“夔，平定人，弘治壬戌进士，擢礼科给事
中。正德初，部落南牧，上命行边侦视。时逆瑾用事，初
出片纸曰：‘刘二汉等皆我族，幸录斩获功，当以上卿
报公’。夔庄色拒之曰：‘有命’。瑾不怿。明日，中使来言，夔
叱曰：‘予朝廷命官，使者何得无礼’？中使曰：‘公无忿。瑾
付有驾帖，令械公，且令杀之。夔叹曰：‘予为天子耳目
臣，不能寝兹逆谋，顾从此请，如生平所学何’’？”遂缢死。
后瑾败，诏举褒忠，廷议首以夔请，遣官谕祭。